26. ΝΟΜΟΣ υπ’ αριθ. 110 της 11/22 Αυγ. 1975 (ΦΕΚ Α΄ 174) Περί τροποποιήσεως των περί αναθεωρήσεως της συμβατικής αξίας των δημοσίων έργων διατάξεων. Άρθρ.3.-1.Συμβάσεις των, περί ων η παρ. 1 του άρθρ. 1 του Νόμ. 4489/1965 ως αντικαθίσταται δια του άρθρ. 1 του παρόντος, έργων, συναφθείσαι μέχρι της 23.7.1974 δύναται να διαλυθούν κατά το μη εκτελεσθέν μέρος αυτών εάν, εκ των μετά την κατάρτισιν της συμβάσεως επελθουσών αυξήσεων των τιμών, η παροχή του αναδόχου, σκοπουμένης και της αντιπαροχής ως διαμορφούται μετά την εφαρμογήν των περί αναθεωρήσεως διατάξεων, καθίσταται υπερμέτρως επαχθής δια τον ανάδοχον. 2.Εκπτώσεις αναδόχων των αυτών ως εν τη προηγουμένη παραγράφω έργων, επιβληθείσαι από 1.1.1973 μέχρι της ενάρξεως ισχύος του παρόντος, δύναται να θεωρηθούν ως διαλύσεις εργολαβίας αιρομένων ποσών των σχετικών συνεπειών εάν κατά τον χρόνον της εκπτώσεως συνέτρεχον αι αυταί κατά την προηγουμένην παράγραφον προϋποθέσεις υπερμέτρως επαχθούς παροχής. 3.Η κατά τας παρ. 1 και 2 του παρόντος άρθρου διάλυσις γίνεται επί τη αιτήσει του αναδόχου υποβαλλομένη εντός ανατρεπτικής προθεσμίας τριών μηνών από της δημοσιεύσεως του παρόντος. Η αίτησις δέον να περιλαμβάνη, ανάλυσιν των στοιχείων κόστους εκτελέσεως των υπολειπομένων εργασιών, βάσει των τιμών του χρόνου της αιτήσεως, αποδεικνύουσαν το υπέρμετρον της δαπάνης εν σχέσει προς την αντιπαροχήν. Επί της αιτήσεως αποφαίνεται ο αρμόδιος Υπουργός μετά γνώμην του παρ’ αυτώ Τεχνικού Συμβουλίου, εφαρμοζομένων αναλόγως των περί αιτήσεως θεραπείας σχετικών διατάξεων. Δια τα έργα των Ν.Π.Δ.Δ. απαιτείται και γνώμη του Διοικητικού αυτών Συμβουλίου. Διαφωνίαι κατά της αποφάσεως επιλύονται κατά την προβλεπομένην κατά το άρθρ. 17 του Ν.Δ. 1266/1972 «περί εκτελέσεως των δημοσίων έργων» διαδικασίαν επιλύσεως των διαφορών, μη απαιτουμένης αιτήσεως θεραπείας. 4.Εις τας περιπτώσεις του παρόντος άρθρου εφαρμόζονται αναλόγως αι περί διαλύσεως της συμβάσεως δημοσίου έργου διατάξεις, αποκλειομένης οιασδήποτε αποζημιώσεως δια το μη εκτελεσθέν μέρος των εργασιών. Άρθρ.4.-1.Η υπό του παρόντος προβλεπομένη ανά τρίμηνον βάσει των κατά την 15ην ημέραν του δευτέρου μηνός εκάστου τριμήνου διαπιστουμένων τιμών αναθεώρησις εφαρμόζεται από της 1.7.1973 και επί των εν εκτελέσει κατά την ημερομηνίαν ταύτην συμβάσεων, δια το μετά ταύτην εκτελούμενον μέρος αυτών. Κατά την πρώτην εφαρμογήν του παρόντος η Ε.Ε.Δ.Δ.Τ. θα διαπιστώση δι’ ιδιαιτέρου αυτής πρακτικού τας κατά τας διατάξεις του παρόντος τιμάς δι’ άπαντα τα τρίμηνα από της 1.7.1973 μέχρι της ενάρξεως ισχύος του παρόντος. 2.Η καταβολή εις τον ανάδοχον ή η αφαίρεσις εκ των πιστοποιήσεων αυτού του συνόλου της εξ αναθεωρήσεως προκυπτούσης αυξήσεως ή μειώσεως και ο υπολογισμός αναθεωρήσεως επί της συμβατικής αξίας του εκ του εξωτερικού προμηθευομένου προς εγκατάστασιν εις το έργον μηχανικού εξοπλισμού εφαρμόζονται μόνον επί των συμβάσεων εκτελέσεως δημοσίων έργων, αι οποίαι κατηρτίσθησαν κατόπιν διαγωνισμών διενεργηθέντων ή βάσει προσφορών υποβληθεισών από της 15ης Μαΐου 1975 και εφεξής. Επί των αυτών συμβάσεων θα εφαρμοσθούν και τα κατά την πρώτην εφαρμογήν του παρόντος εκδοθησόμενα Π.Δ/τα δια τον υπολογισμόν της αναθεωρήσεως τυχόν ειδικών κεφαλαίων του εκ του εξωτερικού προμηθευομένου προς εγκατάστασιν εις το έργον μηχανικού εξοπλισμού. Δια τας λοιπάς συμβάσεις και μέχρι περατώσεως αυτών εξακολουθούν ισχύουσαι ως προς τα θέματα ταύτα αι μέχρι τούδε κείμεναι διατάξεις. «3.Κατ’ εξαίρεσιν από της προηγουμένης παραγράφου η καταβολή εις τον ανάδοχον του συνόλου της εξ αναθεωρήσεως προκυπτούσης αυξήσεως εφαρμόζεται και επί του μετά την 1ην Απρ. 1975 εκτελουμένου μέρους των συμβάσεων δημοσίων έργων αίτινες κατηρτίσθησαν κατόπιν δημοπρασιών, διενεργηθεισών μέχρι της χρονολογίας ταύτης και των οποίων το συμβατικόν αντικείμενον άνευ της επί τούτου αναθεωρήσεως, περιλαμβανομένων και των τυχόν νομίμων επαυξήσεων αυτού, δεν υπερβαίνει τα 20.000.000 δραχμές. Η παρούσα παράγραφος εφαρμόζεται μόνον δια δύο το πολύ εργολαβίας ανά εργολήπτην ή εργολαβικήν εταιρείαν, οίτινες, εις ην περίπτωσιν έχουν συμβληθή δια πλείονας τοιαύτας επιλέγουν τας δύο εκ τούτων προς εφαρμογήν της παρούσης παραγράφου». Η παρ. 3 άρθρ. 4 αντικαταστάθηκε ως άνω από το άρθρ. 9 παρ. 9 Νόμ. 889/1979 (κατωτ. αριθ. 33). (Αντί για τη σελ. 137) Σελ. 137(α) Τεύχος 708-Σελ. 25 Αναθεώρηση Τιμών 23.Β.β.26 23.Β.β.26 Αναθεώρηση Τιμών 4.Δια τας προ της 1.7.1973 καταρτισθείσας συμβάσεις εφαρμόζονται και μετά την ημερομηνίαν ταύτην ο χρόνος εκκινήσεως της αναθεωρήσεως αυτών και αι τιμαί του χρόνου τούτου αι προκύπτουσαι βάσει των μέχρι τούδε κειμένων διατάξεων. 5.Τα μέχρι της ενάρξεως ισχύος του παρόντος εκδοθέντα Δ/τα εις εκτέλεσιν των περί αναθεωρήσεως διατάξεων εξακολουθούν ισχύοντα καθ’ ο μέρος δεν αντίκεινται εις τας διατάξεις του παρόντος. Όπου εις τας διατηρουμένας εν ισχύϊ διατάξεις περί αναθεωρήσεως ως και εις το άρθρ. 2 του Α.Ν. 442/1968 αναφέρεται «εξάμηνον» νοείται εφεξής «τρίμηνον», επιφυλασσομένης της διατάξεως της παρ. 4 του παρόντος «άρθρου». Αι κατά τας διατάξεις του παρόντος κανονισθησόμεναι δια το τρίτον τρίμηνον του 1973 τιμαί νοούνται και ως τιμαί της αρχής του 2ου εξαμήνου 1973 δια τον, κατά τας μέχρι της ενάρξεως ισχύος του παρόντος διατάξεις, υπολογισμόν της αναθεωρήσεως του α΄ εξαμήνου 1973. Οι υπόλοιπες διατάξεις του άνω Νόμου καταργήθησαν από το άρθρ. 15 παρ. 1 Νόμ. 889/10-17 Απρ. 1979, ΦΕΚ Α΄ 77 (κατωτ. αριθ. 33). 